Eile istusin maha ja võtsin ette mu viimase suurema drägunikampaania kroonika. Läbilugemine ja töötlemine võttis aega ligi kolm tundi. Muidugi ei piirdunud ma ainult lugemisega, vaid võtsin ette exceli faili, kuhu  kribasin sisse erinevad osapooled, nende huvid, tähtsamates linnades käidud kohad, erinevad tegelased. Ühesõnaga süstematiseerisin esimest korda pikema kampaania põhjalikult ära. Kuna väga palju mu mängust on puhas impro, siis on väga keeruline hiljem meelde tuletada, mis täptselt oli tolle pimestava hambaga tänavaröövli nimi, või mis kõrtsis täpselt too muheda välimusega torukübarat kandev deemon peatus tolles ja tolles linnas. Nüüd on vähemalt kõik ilusasti ühes kohas olemas. Eriti oluline on see info siis kui  sa kasutad ise välja mõeldud maailma, koos tausaloo, Sharkeri tehtud suurepärase kaardi ja vaikselt lahtirulluva taustamaailmaga, nagu mu praeguse mängu puhul on.